**Протокол**

от проведеното на 23.04.2021г. /петък/ годишно отчетно събрание

към Народно Читалище „Искра-1924“,

гр. Варна, ул. Кап. Райчо Николов 103

Председател: Нина Кърджиева

Секретар: инж. Александър Константинов

**Председател Проверителна комисия: Искра Иванова**

Обявен час за начало: 17.00ч.

Тъй като няма необходимия кворум от 75+1 души, по закон събранието започва час по-късно в **18.00ч.** без наличния кворум.

\*\*\*

Теодора Стоичкова, член на Настоятелството при читалището предлага Катя Стефанова за преброител на гласовете.

Нина Кърджиева предлага Светлин Стоянов и Анелия Трифонова.

Всички присъстващи са ЗА – приема се.

За протоколчик се номинира – инж. Константинов, секретар на читалището, всички са ЗА - приема се.

За Председател на мандатната комисия е приета Катя Стефанова.

76 броя – членове – присъстващи и с пълномощни – изброи Председателят на мандатната комисия.

Прочитане на дневен ред:

1. Предложения за изключване от Народно Читалище „Искра-1924“
2. Предложения за нови членове с членски внос
3. Извършена дейност през календарната 2020г.
4. Одит
5. Проекто-бюджет 2021г.
6. Приходи-разходи, отчет
7. План-програма 2021г.
8. Разни

Само 1 член – против: Нина Сирязева

Приет е дневния ред.

1. Списък на членовете, платили членски внос – прочита се от Председателя на читалището – Нина Кърджиева: 47 броя, предложени за изключване;

6 бр. въздържали се, останалите – ЗА.

1. Кандидати – членове и заплатили чл. внос – изчита се от Председателя на читалището – Нина Кърджиева;

1бр. въздържал се – Красимира Доганова. Всички останали – ЗА прием.

Протича представяне на новите членове към читалището – възниква спор, дали новите членове, тъкмо постъпили имат право да гласуват – спорът възниква между Красимира Доганова, Нина Кърджиева, Теодора Стоичкова, Александър Константинов и новите членове, а Председателят на Проверителната комисия окончателно обощава, че гласовете на новите членове ще бъдат приспаднати от окончателния вот.

Протича дълго запитване от страна на Красимира Доганова – какво кара новите членове да бъдат част от читалището и на какво основание те искат да бъдат част от екипа му.

Всеки един от новите членове – се представя. Всеки обяснява подробно с какво се занимава и какви са интересите му НЧ „Искра-1924“.

1. Има думата Нина Кърджиева – Председател на НЧ „Искра-1924“, чете за извършената дейност през календарната 2020г.;

Приема се със 100% ЗА от всички присъстващи.

1. Одит – 04-20.02.2021г. – взима думата **Искра Иванова, Председател на Проверителната Комисия:** По дейността, отчетите на читалището – няма никакви констатирани нарушения, както и финансови злоупотреби. Всичко е спазено в срок, като са направени необходимите щателни проверки.

Въздържали се: Красимира Доганова, Теодора Стоичкова.

Всички останали – ЗА.

1. Проекто-бюджет 2021г. – Чете Нина Кърджиева

Няма ПРОТИВ и въздържали се.

1. Приходи-разходи, отчет – Чете Нина Кърджиева. Теодора Стоичкова задава въпрос, отправен към Председателя на Читалището, катко и към Председателя на проверителната комисия: - За какво се отнасят парите – 6000лв. (шест хиляди лева) към графа „Други разходи“. Искра Иванова отговаря, че това са пари, заложени по програма от бюджета, при възникващи извънредни обстоятелства;
2. План програма – Чете Нина Кърджиева.   
    Въздържал се само един: Александър Константинов.

Отчита се също, че Яна Стоименова, бивш библиотекар на читалището е напуснала и трябва да се проведе конкурс за библиотекар. Искра Иванова се намесва по тази тема, като обяснява, че всеки квалифициран кадър има право да подаде документи и да кандидатства при читалището за библиотекар, като работното време тепърва ще се регламентира;

1. Разни – Чете Нина Кърджиева – Йорданка Димова Василева ???

100% от членовете са ЗА.

Красимира Доганова отправя констатация към председателите, че „Морето-Нет“ не е регионална медия и тя не служи за уведомяване на хората. Протича и оспорване за членския внос на Янка Митева.

Започва спор между Председателя на Проверителната комисия, Искра Иванова и Красимира Доганова.

Има думата – Елена Проданова, ръководител на школа към читалището, тя изказва мнение, че не е необходимо читалището да се обажда на всеки член индивидуално, тъй като в 21в., комуникациите са на много високо ниво и големите събития бързо се разчуват.

Елена Проданова отваря въпрос за работното време на Дария Николова ли беше, каква беше тая? Този въпрос отваря спор и протича дълго дебатно обсъждане за използване на залата за танци по регламент. Протича оспорване на правото за ползване.

**Край на събранието: 19:55ч.**